પેટ્રોલ ડીઝલના સતત વધી રહેલા ભાવો સામે કોંગ્રેસે આજે દેશભરમાં બંધનું એલાન કર્યુ છે. આ ભારત બંધમાં યુપીએ ચેરપર્સન સોનિયા ગાંધી પણ ભાગ લેશે. તેઓ રાજઘાટ પર વધતા ભાવો સામે ધરણાં પર બેસશે. દેશભરના તમામ રાજ્યોમાં કોંગ્રેસના નેતાઓ પેટ્રોલ અને ડીઝલના વધતા ભાવો સામે રસ્તા પર ઉતરશે. આ ભારત બંધમાં સોનિયા ગાંધી અને કોંગ્રેસ અધ્યક્ષ રાહુલ ગાંધી પણ શામેલ થશે. કોંગ્રેસ તરફથી લોકોને શાંતિ જાળવી રાખવા માટેની અપીલ કરવામાં આવી છે અને કોઈ પણ પ્રકારની હિંસાથી દૂર રહેવા માટે કહેવામાં આવ્યુ છે.